
Αντιφασιστική Πρωτοβουλία 

21/12/2009 

Λεν Οα περάσω ο Φασισαός! Δεν θα περάσει ο ρατσισμός !. 

Αντιφασιστική πορεία 27/12 -15.30 Πλατεία Ελευθερίας 

Το τελευταίο διάστημα παρατηρείται έξαρση ρατσιστικών και φασιστικών επιθέσεων εναντίον 
μεταναστών και νεαρών κυρίως στην εντός των τειχών Λευκωσία και πιο συγκεκριμένα στην περιοχή 
της Φανερωμένης. Οι επιθέσεις αυτές δεν είναι άσχετες με την εμφάνιση και δράση νεοφασιστικων 
ομάδων τα τελευταία χρόνια στην Κύπρο. Η διαδικασία επανένωσης του τόπου και η παγκόσμια 
οικονομική κρίση δημιουργούν συνθήκες που οι νεοφασιστικές ομάδες προσπαθούν να 
εκμεταλλευτούν, με στόχο την καλλιέργεια της ξενοφοβίας και τη ν παρεμπόδισ^ ης λύσης^του 
Κυπριακού. ~~~ . 

Στις 27 του Δεκέμβρη συγκεκριμένη νεοφασιστική ομάδα, το ΕΛΑΜ, διοργανώνει πορεία με σύνθημα 
“ένας ξένος εργάτης = ένας άνεργος”, το οποίο παραπέμπει άμεσα στο ναζιστικό σύνθημα “4 000 000 
Εβραίοι ίσον 4 000 000 άνεργοι”, που άνοιξε το δρόμο στο Ολοκαύτωμα. 

Η σύνδεσή τους με νεοναζιστικές ομάδες του εξωτερικού, όπως την ελληνική “Χρυσή Αυγή”, την 
ιταλική Ροτζα Ναόν» και το γερμανικό, ακροδεξιό κόμμα ΝΡϋ καθώς και με τις ξεκάθαρες αναφορές 
στην ΕΟΚΑ Β και στο δικτάτορα Μεταξά, με. πορείες στρατιωτικού τύπου σε κεντρικούς δρόμους της 
Λευκωσίας κατά τη διάρκεια των οποίων επιτίθενται σε μετανάστες, δείχνουν το πραγματικό τους 

πρόσωπο. 

Θέλουν να δημιουργήσουν κοινωνική ένταση και να μας οδηγήσουν σε σκοτεινές εποχές του 
παρελθόντος, των οποίων οι μνήμες είναι ακόμα νωπές και οι συνέπειες τραγικές. 

Καλούμε όλους τους ευαισθητοποιημένους και δημοκρατικούς πολίτες και φορείς, τις 
οργανώσεις νεολαίας, τα κόμματα και τις συντεχνίες, να αντισταθούν δυναμικά και έμπρακτα σ' 
αυτή την απειλή. 

Στην Κύπρο, αλλά και σ' ολόκληρο τον κόσμο, έχουμε βιώσει το φασισμό και τις συνέπειές του. 
Η κοινωνία δεν πρέπει να τους αφήσει να δράσουν ανενόχλητοι για ακόμη μια φορά. Αυτή τη 
φορά θα πρέπει να μας βρουν μπροστά τους. Κανένα δημοκρατικό δικαίωμα σ' αυτούς που 
θέλουν να καταργήσουν τη δημοκρατία. 

Καμία ανοχή στους εχθρούς της ελευθερίας! Καμία ανοχή στο φασισμό! 

Όλοι μαζί στην αντιφασιστική - αντιρατσιστική πορεία την Κυριακή, 27 Δεκεμβρίου 2009 και 
ώρα 15.30 στην Πλατεία Ελευθερίας. 

